**Årlig HMS-informasjon til beboer!  
(helse, miljø og sikkerhet)**

I sameiet ønsker vi å skape et trivelig og trygt miljø for alle. Sammen skal vi ta vare på både bygninger og uteareal. Vi er opptatt av blant annet brannvern, tilsyn med elektriske anlegg og utstyr, fellesareal og lekeplass.

Det finnes en del lovverk vi som boligselskap må følge. Blant annet lov om brann- og eksplosjonsvern, forurensningsloven og lov om tilsyn med elektriske anlegg og utstyr. Lovverket stiller krav både til sameiet ved styret og til den enkelte beboer.

Beboers ansvar

* Utføre nødvendig ettersyn og vedlikehold av det elektriske anlegget.
* Utføre nødvendig ettersyn og vedlikeholde ventilasjonssystemet.
* Montere og bruke elektrisk utstyr i henhold til bruksanvisning.
* Utføre nødvendig ettersyn av sluk og vannrør i boligen.
* Kontrollere at brannverntiltak i leiligheten er i orden og evt. melde i fra til sameiet ved mangler.
* Sikre forsvarlig utført arbeid ved reparasjoner og andre endringer i leiligheten.
* Melde i fra til styret ved feil eller mangler som kan gå utover naboer eller som skal følges opp av sameiet.
* Ikke oppbevare brannfarlig materiale i boden, eks: propan, bensin etc. Dette må oppbevares over bakkeplan, dvs. fortrinnsvis på balkonger.
* Til enhver tid se til at løse gjenstander på balkonger er sikret og ikke kan blåse bort.

Sameiets ansvar

* Etablere og utøve nødvendig internkontroll (egenkontroll).
* Utføre nødvendig ettersyn og vedlikehold av fellesarealer og fellesområder.
* Følge opp feil og mangler som rapporteres inn.
* Informere beboerne om deres plikter innen HMS-arbeidet.

For å forebygge faren for brann, feil på det elektriske anlegget, vannlekkasjer m.m. er beboer pliktig til å føre tilsyn i egen leilighet. Derfor har sameiet som en del av sin internkontroll utarbeidet et informasjonsskriv med en sjekkliste som fylles ut, signeres og leveres tilbake til styret. Dette utføres en gang for året. Utfylt og signert sjekkliste legges i postkassen til driftssentralen ved Gyda Kiosk, i postkassen til en styrerepresentant eller i postkassen utenfor styrerommet i blokk 1. **Frist for innlevering er 1. november 2015.**

Styret ønsker for øvrig å minne om at svalganger, tak og branntrapper ikke er et sted hvor barn skal leke. Det er i år sett flere tilfeller av at barn klatrer på gjerdet i svalgangene, gjerder for å komme på usikret tak, samt i trappehusene. Det er til og med oppdaget at barn ferdes på usikret tak alene. Alle beboere bør varsle barnet/a og barnets foreldre umiddelbart dersom de ser noe lignende.

Vi ønsker også å minne om viktigheten av å bytte filter i ventilasjonsanlegget. To ganger årlig har sameiet felles utdeling, og kostnadene for filter er inkludert i de månedlige fellesutgiftene.

Det gjøres oppmerksom på at den enkelte beboer selv har ansvar for å forsikre sine egne eiendeler (innboforsikring).

**Et trygt og godt miljø er et felles ansvar!**

Med vennlig hilsen

Styret i Lørenparken boligsameie

**HMS-SJEKKLISTE - LEILIGHET**

Dato: \_\_\_\_\_\_\_\_\_\_\_\_\_\_\_\_\_ Leilighet nr.: \_\_\_\_\_\_\_\_\_\_\_

Signatur beboer: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |
| --- | --- | --- | --- |
| **Nr** | **Spørsmål** | **JA** | **NEI** |
| **1** | **Er rømningsveier (vinduer og dører) i orden og lett å komme til.**  Gjennomgå rømningsveier og hvordan en bør opptre ved brann med alle i husstanden, spesielt barna. | 🞎 | 🞎 |
| **2** | **Er røykvarsler i orden (testes) og er batteri skiftet (en gang pr år)?**  Røykvarslere bør testes jevnlig, og hver gang du har vært bortreist over lengre tid. Røykvarslere skal ikke være eldre enn 10 år. Husk å skifte batteri jevnlig. I større boliger bør det vurderes flere røykvarslere. Lyden fra en røykvarsler skal høres tydelig på soverom med lukket dør. | 🞎 | 🞎 |
| **3** | **Er brannslokkingsutstyret i orden?**  Husbrannslange: Skal være tilkoblet kran. Rull ut hele slangen og kontroller at kranen og munnstykke på slangen virker og at slangen er uten sprekker. Håndslokkerapparat: Sjekk at manometerpilen står på det grønne feltet. Pulverapparat vendes for å hindre at pulveret klumper seg. | 🞎 | 🞎 |
| **4** | **Er sikringsskapet i orden – ingen varmgang og nøkkel på plass?**  Alt som ikke trenger å være i sikringsskapet ryddes vekk. Sjekk om kursene er tydelig merket. Sjekk at sikringene er skikkelig tilskrudd. Er det en sikring som går ofte, eller er veldig varm, må dette kontrolleres av elektriker. Det er veldig greit å ha en lommelykt stående i skapet. | 🞎 | 🞎 |
| **5** | **Er elektrisk utstyr som ledninger, stikkontakter, støpsler, lamper m.m. i orden?**  Ser du svimerker er dette et alvorlig faresignal. Bruk ikke for sterke lyspærer. Ovner må ikke tildekkes eller komme nær brennbart materiale som gardiner og møbler. Vifteovn og løse lamper må aldri benyttes på barnerom. Se opp for løse og varme stikkontakter og støpsler, sprukne ledninger og unngå i størst mulig grad bruk av skjøteledninger. | 🞎 | 🞎 |
| **6** | **Skrur du av elektriske apparater av på forsvarlig måte etter bruk?**  Ta alltid ut støpselet etter bruk av elektrisk apparater. Slå alltid av TV`en med Av/På knappen før du går og legger deg. Vaskemaskin, oppvaskmaskin og tørketrommel slås alltid av når du forlater boligen. Rengjør lofilteret etter bruk av tørketrommelen. | 🞎 | 🞎 |
| **7** | **Har du vurdert behovet for komfyrvakt?**  Tørrkoking er en hyppig brannårsak. Har du lett for å glemme å skru av kokeplaten, finnes det utkoplingsutstyr som bryter strømmen etter en viss tid. For eldre og funksjonshemmede kan hjelpemiddelsentralen i kommunen gi nærmere informasjon. Det er også viktig å regelmessig rengjøre avtrekksvifta over komfyren. Fettet som samler seg i filteret kan lett ta fyr ved overoppheting. | 🞎 | 🞎 |
| **8** | **Har du kontrollert våtrom (bad, kjøkken) for mulig vannlekkasje?**  Vannslanger og avløpsledninger til oppvaskmaskin bør skiftes dersom de er eldre enn 10 år. Sjekk for lekkasjer bak/under oppvaskmaskin, vaskemaskin og vask på kjøkken og bad. Kontroller at avløp fra vaskemaskin og oppvaskmaskin er godt festet. Rens sluk i gulv minst 1-2 ganger for året (avhengig av bruk). | 🞎 | 🞎 |
| **9** | **Har du kontrollert at du ikke oppbevarer brannfarlig materiale i boden din?**  Propan, bensin og andre brannfarlige substanser må oppbevares over bakkeplan og fortrinnsvis på din balkong. Propan kan fint stå ute hele vinteren. | 🞎 | 🞎 |
| **10** | **Har du kontrollert at sluket på din terrasse er åpent?** Det er viktig å holde sluket rent og se til at løv og andre løse gjenstander ikke dekker over sluket og hindrer drenering. | 🞎 | 🞎 |